Marco Polo

Marco Polo (1254 til 1324) esis Veneziana komercisto, explorero e skriptisto.

Kun sua patro Niccolò ed onklo Maffeo, il esis unesma westano qua voyajis tra Silko-voyo a Chinia, quan il nomizis Chatal, e vizitis Kublai-kano, chefo di Mongola imperio e fondinto di la dinastio Yuan Chiniana. Lua explori skribesis en Il Milione, anke konocata kom "Libro di la Marveli".

La familio Polo habitis Veneziana quartero di Konstantinoplo depos 1204. Ibe li havis politika e fiskala privileji pro lia lando-rolo en instalar la latina imperio dum la 4ma krucomilito. Tamen la familio opinionis ke la politikala situaciono dil urbo esis prekara, do li decidis transferar lua afere adnord-este en Soldaia, urbo en Krimea.

Lua decido pruvesis esir saja. Konstantinoplo rikaptesis en 1261 da Mikael la 8ma Palaiologos, lor la regnanto dil Imperio di Nicaea, qua quik brulis Veneziana quartero. On blindigis kaptita Veneziana civitani, e multi qui eskapis, mortis en navi tro charjita fugante vers altra Veneziana kolonii che l'Egea maro.

Kategorio:Historio di Chinia
Kategorio:Italiani
Kategorio:Exploreri